Dr Bruuch isch aber nid immer uf Verständnis gfalle. So isch am 14. Mai 1766 z Basel s Gadestiige verbote worde, au wenn vili behauptet häi, ass nüt drbii wurd bassiere und d Eltere drvo wurde wüsse. Au z Züri het 1757 d Obrikäit s Fänsterle verbote und de Bedäiligte Stroofe as ‹Huerer› aadroot. E Grund für die Verbot isch möögligerwiis d Daatsach gsi, ass im 18.xa0Joorhundert d Zaal vo de unehelige Chinder immer grösser worden isch. Bis zum 19. Joorhundert isch s Fänsterle braktisch überall verbote worde.